sv lv en bg hbs_lat hbs_lat da nl en et fi fr de el hu it lv lt pl en ro sk sl es sv sv en sv en en lv fr lv lv sv lv lv lv en lv lv lv lv en lv tr fi sl lv lv sv sv lv lv lv lv lv lt lv lv lv lv lv lv lv lv lv lv lv lv lv lv lv lv en lv lv en lv lv lv lv lv lv lv fr fr
The European Network on Silica
KRISTĀLISKĀ KVARCA IETEKME UZ DARBA VIETĀM
NEPSI rūpniecības sektora organizācijas un to partneri arodbiedrību federācijas pārrunas par multisektorāla sociālā dialoga līguma noslēgšanu risināja no 2005. gada 1. septembra līdz 2006. gada 2. februārim.
Eiropas Komisija atbalstīja šo projektu, atzīstot to par inovatīvu, jo tiešām – ja parasti Eiropas sociālā dialoga līgumi ir sektorāli vai starpindustriāli, tad šis ir pirmais šāda veida līgums. Sarunu rīkošanas izmaksu segšanai tika nodrošināts EK budžeta finansējums, un Eiropas uzņēmēju asociācijas, kas līdz tam nebija sociālā dialoga komitejas dalībnieces ES līmenī, pēc Komisijas pārbaudes tika atzītas par tiesīgām piedalīties šajās sarunās.
Sarunām tika izveidotas divas darba grupas: vadošā darba grupa, lai izstrādātu līguma projektu un diskutētu par politiskajiem aspektiem, un tehniskā darba grupa (ko veidoja kristālisko kvarcu saturošu produktu un materiālu ražotāji un patērētāji), lai izstrādātu līguma tehnisko pielikumu projektus, īpaši Labās prakses rokasgrāmatu. Tehnisko darba grupu atbalstīja eksperti no nacionālajām veselības institūcijām – HSE (Lielbritānija), Berufsgenossenschaften (Vācija) un Instituto Nacional de Silicosis (Spānija).
Sarunu puses vienprātīgi atbalstīja gala tekstu, un sarunas noslēdzās 2006. gada 25. aprīlī ar līguma parakstīšanu, klātesot Eiropas komisāram Špidla.
PARAKSTĪTĀJAS – EIROPAS RŪPNIECĪBAS SEKTORU ASOCIĀCIJAS
BIBM: Starptautiskais gatavo betona konstrukciju birojs – www.bibm.org
CAEF Eiropas Lietuvju asociācija – www.caef.org
CEEMET: Eiropas Metālapstrādes, inženierzinātņu un tehnoloģiju balstītās rūpniecības darba devēju padome – www.ceemet.org
CEMBUREAU: Eiropas Cementa asociācija – www.cembureau.eu
CERAME-UNIE: Eiropas Keramikas rūpniecība – www.cerameunie.eu
EMO: Eiropas Celtniecības javas rūpniecības organizācija – www.euromortar.com
EURIMA: Eiropas Izolācijas ražotāju asociācija – www.eurima.org
EUROMINES: Eiropas Raktuvju rūpniecības asociācija – www.euromines.org
EUROROC: Eiropas un starptautiskā Dabīgā akmens rūpniecības federācija – www.euroroc.org
EXCA: Eiropas Keramzīta asociācija – www.exca.eu
FEVE: Eiropas Iepakojuma stikla federācija – www.feve.org
GlassFibreEurope (agrāk – APFE): Eiropas Stikla šķiedru ražotāju asociācija – www.cpivglass.be
Glass for Europe (Stikls Eiropai; agrāk – GEPVP): Eiropas Celtniecības, automobiļu un transporta stikla ražotāji – www.glassforeurope.com
IMA-Europe: Eiropas Rūpniecisko minerālu asociācija – www.ima-europe.eu
UEPG: Eiropas Minerālagregātu asociācija – www.uepg.eu
PARAKSTĪTĀJAS – EIROPAS ARODBIEDRĪBU FEDERĀCIJAS
IndustriALL - Eiropas Arodbiedrība (agrāk – EMCEF un EMF) http://www.industriall-europe.eu/
Katra parakstītāja – Eiropas rūpniecības sektora asociācija un arodbiedrību federācija ir pārstāvēta divpusējā padomē, kas sastāv no 30 locekļiem, ieskaitot 4 līdzpriekšsēdētājus, – vienādā skaitā darba devēju un strādājošo delegāciju pārstāvji.
NEPSI padome ir vienīgā lēmējinstitūcija saskaņā ar līgumu. Divi pastāvīgie līdzpriekšsēdētāji (no ražojošās rūpniecības) un divi pastāvīgie vicelīdzpriekšsēdētāji (no pārstrādājošās rūpniecības) tiek izvēlēti no darba devēju un strādājošo delegācijām, lai vadītu NEPSI padomes sēdes.
Šīs padomes kompetencē ir:
Sekot līguma piemērošanai un īstenošanai
Interpretācijas un piemērošanas jautājumi
Saziņa ar trešajām pusēm
Sektoru divgadīgo konsolidēto ziņojumu izskatīšana
Apkopojušo ziņojumu un kopsavilkumu gatavošana ik divus gadus.
Padome lēmumus pieņem vienprātīgi vai ar 75 % kvalificētu vairākumu.
NEPSi Secretariat c/o IMA-Europe - Twin Gardens (6°floor) - 26, Rue des Deux Eglises - B - 1000 Brussels
phone : +32 2 210 44 10 - Contact